Helen Keller

Helen Adams Keller (27 Metheven, 1880 –  1 Metheven, 1968) o skrifer, gweythresor politek, pledyer rag gwiryow evredhyon hag arethor Amerikanek. Genys yn Tuscumbia West, Alabama, hi a gollas hy gwel ha'y klew wosa klavder, 19 mis hy bloodh. Hi a geskomunyas der arwodhyow tre bys yn seyth bloodh pan wrug hi metya hy hynsa dyskador ha'y howetha rag bewnans Anne Sullivan. An venyn yowynk ma a dhyskas yeth dhe Keller, ha redya ha skrifa maga ta. 

Wosa hy adhyskans yn skolyow pennfros hag arbennik, Keller eth dhe Golji Radcliffe yn Pennskol Harvard. Hi a dheuth ha bos an kynsa den dall ha bodhar dhe dhendyl Bachelerieth an Artys. Hi a oberi rag an Fundyans Amerikan rag Dellyon a 1924 dhe 1968. 

Keller a wrug kaskyrghes rag tus evredhek, rag gwiryow ragleva rag benenes, gwiryow lavur ha kres an bys. Yn 1909 hi a junyas Parti Socyalydhek Amerika. Yn 1912 hi a junyas Oberoryon Dhiwysyansek an Bys (IWW). Hi o onan a'n fondyoryon a'n Unyans Frankedh Kemmyn Amerikan (ACLU).

Klass:Benolegoryon
Klass:Bodharogyon
Klass:Dellyon
Klass:Dinethyansow 1880
Klass:Istorioresow
Klass:Kresydhyon
Klass:Mernansow 1968
Klass:Skriforesow amerikanek
Klass:Socyalydhyon
Klass:Ynkleudhyansow yn Ranndir Kolombi